Габриела Цанева
Нервите ми са оголени…

chitanka.info

Нервите ми са оголени —

като изтръгнати проводници.

До бяло нажежени са

и съскат —

при всяка глътка въздух, с която ги обмивам;

при всеки тласък на сърцето,

при всяка мисъл, с която ги поливам.

Аз пак съм на ръба.

Не мога да погледна

Бездната.

И ето —

не виждам вече

Свобода.

А само

страховитото

изтръгване на корени,

захвърлени

в небето.

30.01.1996

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.